鄭秀文喺香港出世嘅香港女歌手同演員，祖籍廣東澄海。譽為香港樂壇天后，喺兩岸三地有好高知名度，目前更譽為係梅艷芳嘅接班人，亦都有「百變天后」嘅稱號，係香港一位集「歌后」同埋「影后」於一身嘅香港女藝人，攞過《叱咤樂壇流行榜頒獎典禮》「女歌手金獎」、《十大勁歌金曲頒獎典禮》「最受歡迎女歌星」、《新城勁爆頒獎禮》「新城勁爆最傑出至尊女歌手」、《十大中文金曲頒獎音樂會》「飛躍大獎女歌手金獎」、《香港電影評論學會大獎》「最佳女演員」等等嘅最高殊榮個人獎項，鄭秀文仲拎過13次最受歡迎女歌手、7次香港女歌手年度總銷量冠軍，2次亞軍，3次季軍，同埋有6張專輯奪下年度最高銷量女歌手唱片。